România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 20.12.2017, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.264 din 15.12.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi cei 15 consilieri în funcţie (domnul consilier Bortoş Teodor a reuşit să ajungă la lucrările şedinţei cu o întârziere). Adunarea fiind legal constituită poate să-şi înceapă lucrările cuprinse la ordinea de zi.

 Domnul preşedinte de şedinţă dă citire ordinii de zi.

1. Proiect de hotărâre privind aprobarea reţelei şcolare a unităţii de învăţământ pentru anul şcolar 2018-2019 în comuna Sagna.

 Iniţiator Primarul comunei, Iacob Gheorghe

1. Proiect de hotărâre privind aprobarea impozitelor şi taxelor locale pentru anul fiscal 2018.

Iniţiator Primarul comunei, Iacob Gheorghe

1. Proiect de hotărâre privind aprobarea concesionării directe a două terenuri din domeniul privat al comunei Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea Studiului de oportunitate şi Raportul de evaluare pentru concesionarea unui teren extravilan- Lotul 5, sola ,,Din Jos” sat Luţca, comuna Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea Caietului de sarcini şi scoaterea la licitaţie pentru concesionarea terenului extravilan, sola,,Din Jos”, satul Luţca, comuna Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea completării inventarului domeniului public al comunei Sagna, judeţul Neamţ.

Iniţiator Primarul comunei, Iacob Gheorghe

1. Proiect de hotărâre privind aprobarea ocupării unor terenuri din domeniul public pentru realizarea investiţiei ,,Alimentare cu gaze naturale localităţile Luţca şi Sagna din comuna sagna, judeţul Neamţ.

Iniţiator Primarul comunei, Iacob Gheorghe

1. Proiect de hotărâre privind aprobarea vânzării directe a terenului aferent S.C. TRANS ORVIREL SRL.

Iniţial Primarul comunei, Iacob Gheorghe

1. Proiect de hotărâre privind completarea HCL nr.41/31.07.2017 privind stabilirea salariului de bază pentru funcţia contractuală de Sef SVSU, din cadrul aparatului de specialitate al primarului comunei Sagna.

Iniţiator Primarul comunei, Iacob Gheorghe

1. Întrebări şi interpelări, cereri, adrese, prezentarea procesului verbal al şedinţei precedente.

 Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

 Se dă citire primului proiect al ordinii de zi, respectiv aprobarea reţelei şcolare a unităţii de învăţământ pentru anul şcolar 2018-2019, în comuna Sagna.

 Se dă cuvântul secretarului comunei, care arată că acest proiect de hotărâre, nu diferă de cel din anul precedent, se păstrează structura şcolară, mai ales că numărul copiilor este relativ constant, iar, în satul Luţca numărul acestora a crescut.

 Domnul preşedinte de şedinţă constată că nu mai sunt înscrieri la cuvânt, supune la vot proiectul de hotărâre.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, cu cele 15 voturi pentru, în forma prezentată.

 La punctul doi al ordinii de zi avem proiectul de hotărâre privind aprobarea nivelului impozitelor şi taxelor locale, pe anul 2018.

 Domnul consilier Roman Cornel, secretarul comisiei economice, arată că în şedinţa de comisie s-a propus majorarea nivelului impozitelor şi taxelor locale cu 20 %, faţă de anul 2017. Trebuie spus că această propunere a fost aprobată după o analiză detaliată şi exemplificări pe situaţii concrete. În anul 2018, ultimile dispoziţii legale, precizează excluderea impunerii obligatorii a suprafeţei de 400 mp teren intravilan la categoria curţi-construcţii, la care se adăuga eventualulul teren curţi-construcţii, din evidenţe. Era o măsură injustă, stabilită de dispoziţia veche a legii şi care s-a eliminat. Mai sunt unele modificări ale legii privind impozitele şi taxele locale şi care privesc anumite categorii de bunuri şi care sunt prevăzute, în mod corespunzător, la capitolele în cauză. De altfel, trebuie precizat faptul că nivelul impozitelor şi taxelor locale nu a mai fost modificat, de o perioadă mare de timp, intervenind majorări ale salariilor , taxele percepute pentru serviciile de care unitatea prestatoare s-au mărit, iar plata acestora, de multe ori, nu poate fi onorată la timp sau poate nici după termenul de graţie.

 Domnul primar doreşte să prezinte consiliului un film, pe linia taxelor, a colectării gunoiului menajer dintro comună din jud. Vaslui, care a rezolvat problema gunoiului şi implicit a valorii facturilor aferente, întrun mod deosebit.

 In filmul rulat se vorbea de rezolvarea problemei plasticului, care se colecta şi valorifica. Comuna se umpluse de plastic- sticle, pungi, ambalaje, etc, iar ideea a prins contur, pas cu pas. Nici banii nu au întârziat să apară iar aceştia se reinvesteau în procupare de tomberoane şi amenajare piste de colectarea a gunoiului menajer. Un pas important, în lumea satului, îl constituie discuţia cu factorii de răspundere din comunitate, cu preoţii , cadrele didactice şi conducerile unităţilor ce au mai mulţi angajaţi

 Domnul Divile Sergiu solicită informaţii privitoare la colectarea moluzului rezultat din diverse modificări ale locuinţelor.

 Domnul primar arată că toţi cetăţenii, care au moluz de cărat, să se adreseze la unitatea noastră pentru a stabili ziua când se ridică moluzul. Acesta se depozitează în anumite locuri stabilite, nu la gunoiul menajer.

 Domnul viceprimar arată că nu se colectează gunoi de la porci sau vite, ci fiecare să-l ducă pe terenul agricol proprietate sau moştenire. Dacă se stabilesc platforme de gunoi de grajd vom anunţa din timp, dar în acest moment nu avem asemenea platforme.

 Domnul primar arată că problema gunoiului menaje, a celui de la animale, a moluzului, etc, nu este una uşoară, ci necesită multă educaţie, fiecare trebuie să fie conştient de acest lucru iar aceasta nu se poate fără o muncă din partea tuturor. În caz contrar facturile vor fi din ce în ce mai mari, nu vor putea fi onorate şi de aici toate problemele ulterioare. Să începem fiecare, din curtea noastră , şi în societate, minunile nu se petrec peste noapte.

 Domnul primar arată că majorarea nu este nici prea mică dar nici prea mare, luând în calcul faptul că nivelul acestora nu s-a modificat în ultimii ani. Este adevărat că avem amenzi neâncasate şi acestea ne trag în jos, acestea privind, în mare parte, persoane tinere, primii care plătesc datoriile la stat sunt pensionarii, ceea ce spune foarte mult de societatea noastră.

 Domnul preşedinte de şedinţă constată că nu mai sunt înscrieri la cuvânt, supune la vot acest proiect de hotărâre.

 Votarea s-a făcut prin ridicare de mâini, înregistrându-se 13 voturi pentru majorarea nivelului impozitelor şi taxelor locale cu 20%, aşa cum a propus comisia economică, un vot abţinere, în persoana domnului consilier Divile Sergiu iar domnul consilier Bortoş Teodor nu era ajuns, întrunindu-se cvorumul de voturi necesar, se declară aprobat, în forma modificată, respectiv majorarea de 20% a impozitelor şi taxelor locale, prevăzute în anexa 1 la hotărâre.

 Se trece la punctul 3 al ordinii de zi – aprobarea concesionării directe a două terenuri din domeniul privat al comunei Sagna, respectiv terenul aferent clădirii achiziţii, respectiv terenul limitrof clădirii numitului Gavrilescu.

 Domnul preşedinte arată că sunt anexate rapoarte de evaluare, documentaţiile cadastrale iar comisia economică a propus un preţ de 2 euro/mp,preţ care este mai mare decât cel cuprins în evaluare.

 Domnul consilier Rădăuceanu Vasile arată că este deacord cu preţul de 2 euro/mp, dar , a mai spus-o şi o repetă, amenajarea spaţiului din faţa clădirii s-a făcut mult prea în stradă. Pe acolo trece sistemul de alimentare cu apă, canal şi linia electrică. Să nu ajungem să ne rugăm de el să facem o reparaţie la aceste sisteme , dar, nu în ultimul rând maşinile parcate îngreunează circulaţia celorlalte maşini.

 Domnul primar arată că se va face o balustradă, pentru a se asigura protecţia, în rest nu sunt probleme.

 Domnul viceprimar arată că în cadrul comisiei economice s-a analizat proiectul de hotărâre şi s-a propus preţul de 2 euro/mp, urmând ca în cadrul consiliului să se supună spre aprobare, acest preţ.

 Domnul preşedinte de şedinţă constată că nu mai sunt înscrieri la cuvânt şi trece la supunerea la vot a proiectului de hotărâre.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, cu cele 15 voturi pentru, în forma modificată de comisia economică, respectiv 2 euro/mp.

 La punctul 4 al ordinii de zi, avem proiectul de hotărâre privind aprobarea Studiului de oportunitate şi a Raportului de evaluare pentru concesionarea unui teren extravilan – Lotul 5, sola ,,Din jos”, sat Luţca, comuna Sagna.

 Domnul primar arată că terenul acesta face parte componentă din terenului din parcela ,,Din jos” şi care nu a putut fi concesionat, alături de celelalte 3 parcele. Mai concret terenul se află în spatele terenului concesionat de către S.C. Transorvirel.

 Domnul viceprimar arată că preţul de pornire era de 367 lei/an dar în cadrul comisiei economice s-a propus 1400 lei/an, corelându-se cu concesionările din parcele vecine.

 Domnul consilier Rădăuceanu Vasile arată că acest teren ar putea fi solicitat de S.C. Transorvirel, fiind în imediata apropiere a terenului concesionat de aceştia.

 Domnul primar arată că acesta nu şi-a exprimat dorinţa concesionării, poate pe viitor.

 Domnul consilier Leonte Neculai arată că a participat la lucrările comisiei economice, a constatat împreună cu membrii acesteia, că preţul este prea mic şi ca urmare s-a propus preţul de 1400 lei/an.

 Domnul Roman Cornel arată că ar trebui inventariate toate suprafeţele de teren deţinute de diverse persoane, dar care nu au acte de proprietate, şi nici nu achită nici un dfel de taxe sau impozite. Situaţia trebuie clarificată şi de atras fonduri la bugetul local.

 Domnul primar arată că are în vedere clarificarea suprafeţelor deja inventariate şi continurarea acţiunii pe întreaga comună. Momentan nu avem delegat cadastru, dar, împreună de angajaţii noştrii, vom încerca finalizarea acţiunii.

 Domnul preşedinte constată că nu mai sunt înscrieri la cuvânt şi trece la supunerea la vot.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, cu cele 15 voturi pentru, în forma nodificată de 1400 lei/an.

La punctul nr.5 al ordinii de zi avem proiectul de hotărâre privind aprobarea Caietului de sarcini și scoaterea la licitație pentru concesionare a terenului din parcela ,,Din jos”.

 Nefiind intervenţii, se supune la vot.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi, se declară aprobat, cu cele 15 voturi pentru, în forma prezentată.

 La punctul 6 al ordinii de zi avem proiectul de hotărâre privind aprobarea completării domeniului public al comunei Sagna cu suprafaţa de 100 mp teren, în sat Luţca, în vederea punerii la dispoziţie pentru realizarea investiţiei, de interes general- alimentare cu gaz a comunei.

 Domnul primar arată că suntem în faza de proiect a investiţiei iar terenurile necesare amplasării de puncte de vizitate şi trecere a conductei, se vor pune la dispoziţia executantului lucrării. Investiţia aducţiunii gazelor în comună este una foarte importantă, cerută de mulţi locuitori şi de investitori, fiind un criteriu în alegerea localităţii pentru realizarea de diverse investţii. Dacă era gazul în comună, fabrica de vopsele era la Sagna şi nu la Piatra Neamţ, deci ar trebui să facem tor ce depinde de noi pentru a facilita implementarea proiectului.

 Domnul preşedinte constată că nu mai sunt intervenţii, trece la supunerea la vot. Votarea s-a făcut prin ridicare de mâini, nefiind voturi contra sau abţineri, se declară aprobat, cu cele 15 voturi pentru, în forma prezentată.

 La punctul 7 averm proiectul privind aprobarea ocupării unor terenuri din domeniul public pentru realizarea investiţiei ,,Alimentare cu gaze naturale a localităţilor Sagna şi Luţca, din comuna Sagna, judeţul Neamţ”.

 Domnul preşedinte arată că acest proiect de hotărâre este legat de precedentul, iar domnul primar a dat toate informaţiile necesare. Se trece la vot.

 Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, având cvorumul de voturi necesar.

 La punctul nr.8 avem proiectul de hotărâre privind aprobarea vânzării directe a terenului aferent S.C. TRANS ORVIREL SRL.

 Domnul consilier Roman Cornel arată că societatea a luat teren arabil în concesionare, a dat terenului valoarea necesară pentru a putea desfăşura activitate de producţie, a făcut demersurile pentru aprobarea PUZ-ului, a încercat autorizarea întregului proiect de activitate dar cum aprobările necesită oe perioadă mare de timp, s-a trecut la faza de autorizare parţială, pas cu pas. Pentru implementarera unui proiet de producţie, o piesă importanăt este actul de proprietate pe teren, urmare acestei solicitări ar fi bine să ieşim în întâmpinarea acestuia. Să facem tot posibilul să aducem investitori care fac producţie şi să aprobăm vânzarea terenului, deja, concesionat.

 Domnul viceprimar arată că preţul este de 2,277 ero/mp iar în comisia economică s-a proipus 2,30 până la 2,50, funcţie de votul consiliului,

 Domnul primar arată că preţul este unul mare iar 2,30 ar fi unul acceptabil, iar taxa la notar se suportă tot de societate.

 Domnul consilier Leonte Neculai arată că preţul este deja mare, să nu speriem investitorii, să fim calculaţi.

 Domnul preşedinte de şedinţă constată că nu mai sunt intervenţii, trece la supunerea la vot.

 Votarea s-a făcut prin ridicare de mâini, nefiind voturi contra sau abţineri, se declară aprobat cu 15 voturi pentru, proiectul modificat la preţul de 2,30 ero/mp.

 La punctul nr. 9 avem proiectul de hotărâre privind completarea HCL nr.41/31.07.2017 privind stabilirea salariului, cu stabilirea salariului pentru funcţia de SVSU .

 Pe ordinea de zi s-a inclus, cu titlu de urgenţă şi proiectul de hotărâre privind rectificarea bugetului local pe anul 2017.

 Doamna contabil arată necesitatea introducerii pe ordinea de zi a acxestui proiect, respectiv primirea unei sume prin HGR şi aprobarea procurării de cadouri pom de iarnă şi sume pentru organizarea datinilor.

 Domnul preşedinte de şedinţă constată că nu sunt intervenţii, trece la supunerea la vot.

 Votarea s-a făcut prin ridicare de mâini, nefiind voturi contra sau abţineri, se declară aprobat cu 15 voturi pentru, proiectul în forma prezentată.

 Domnul preşedinte de şedinţă arată că procesul verbal al şedinţei precedente a fost parcurs în fiecare comisie de specialitate, urmând a fi supus la vot.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, cu cele 15 voturi pentru, în forma consemnată.

 Se dă citire adresei domnului Ion Moraru – ziarist din oraşul Oneşti- care aduce în atenţia unităţii noastre cazul domnului Laurenţiu Divile – persoană ce are rădăcinile în satul Sagna - şi, care a făcut parte din Comitetul de iniţiativă împotriva regimului Ceauşescu, în vederea cunoaşterii şi evidenţierii corespunzătoare. Acesta a împlinit vârsta de 80 de ani şi 60 de ani de căsătorie, fiind sărbătorit de comunitatea creştină din municipiul Oneşti dar gândul său zboară şi spre satul în care a copilărit şi pe care l-a purtat mereu în suflet.

 Domnul primar arată că vom analiza această situaţie şi vom organiza o întâlnire cu acesta, vom pune la punct toate detaliile.

 Domnul preşedinte de şedinţă arată că şcoala Sagna a prezentatz un proiect educaţional ,, Centenar Marea Unire de la Alba Iulia” şi din care rezultă necesitatea cuprinderii unei sume în bugetul anului 2018.

 Domnul primar arată că în luna ianuarie, când vom aproba bugetul penztu anul 2018, vom avea în vedere şi acest proiect.

 Tot pe linia bugetului anului viitor, se impune aducerea în atenţie şi a problemei siguranţei elevilor în şcoală, având în acest sens şi o adresa din partea IPJ Neamţ.

 Domnul primara arată că siguranţa elevilor a fost şi va fi în atenţia autorităţii locale.

 O ultimă adresă este cea trimisă de Garda Forestieră Neamţ, care de aduce în atenţie faptul că proprietarii de pădure trebuie să întocmească contracte de pază a proprietăţii. Adresa va fi afişată iar puţinii proprietari vor fi anunţaţi de organul agricol.

 Domnul preşedinte de şedinţă constată că ordinea de zi s-a epuizat şi declară închise lucrările acestei şedinţe.

Preşedinte de şedinţă,

Consilier , Crăciun Năstase

Intocmit,

Secretar, Lungu Teodora